pythainlp/thai_wikipedia_clean_20230101 huggingface dataset:
ตอนพลเอกเลิมพลรับราชการช่วงแรก ๆ พลเอกเฉลิมพลได้ยศร้อยตรีในปี 2528 และได้รับตำแหน่ง ผู้บังคับหมวด กองร้อยลาดตระเวน กองพันทหารม้าที่ 22 และพลเอก เฉลิมพลเคยได้รับตำแหน่งผู้บังคับการทหารม้า, ผู้บังคับการกองร้อยลาดตระเวนและนายทหารยุทธการและการฝึกในขณะที่ได้ยศร้อยโทและร้อยเอก ตอนที่พลเอกเฉลิมพลได้ยศพันตรีในปี 2541 พลเอกเฉลิมพลได้รับตำแหน่งฝ่ายอำนวยการที่ 3 กองพันทหารม้าที่ 27, อาจารย์ประจำโรงเรียนเสนาธิการทหารบก, ผู้ช่วยหัวหน้าฝ่ายข่าวกรอง ฝ่ายอากาศ ฝ่ายยุทธการ กองพลทหารม้าที่ 2 และรองผู้บังคับการ กองพันทหารม้าที่ 1 รักษาพระองค์ ตอนที่พลเอกเฉลิมพลได้ยศพันโทในปี 2547 พลเอกเฉลิมพลได้รับตำแหน่ง หัวหน้าฝ่ายยุทธการ กองพลทหารม้าที่ 2, ผู้บังคับการ กองพันทหารม้าที่ 25 รักษาพระองค์, หัวหน้ากอง กรมยุทธการทหารบก (พลเอกเฉลิมพลเริ่มดำรงตำแหน่งในกรมยุทธการทหารบกในปี พ.ศ. 2546 ซึ่งตำแหน่งนั้นก็คือหัวหน้ากอง) และในปี 2547 พลเอก เฉลิมพล ได้ยศพันเอกและได้รับตำแหน่งฝ่ายเสนาธิการ ประจำ กรมยุทธการทหารบก, นายทหารปฏิบัติการประจำ กรมยุทธการทหารบก, ผู้อำนวยการกอง กรมยุทธการทหารบก, เสนาธิการกองพลทหารม้าที่ 2 รักษาพระองค์, รองผู้บัญชาการกองพลทหารม้าที่ 2 รักษาพระองค์ และในปี 2558 พลเอกเฉลิมพลได้รับแต่งตั้งเป็นนายพลและได้ยศพลตรีดำรงตำแหน่งผู้บัญชาการกองพลทหารม้าที่ 2 รักษาพระองค์ และในปี 2560 พลเอก เฉลิมพลได้ยศพลโทและได้ดำรงตำแหน่งเป็นเจ้ากรมยุทธการทหารบกและในปี 2561 ก็ได้ย้ายไปเป็นรองเสนาธิการทหารบกและตอนกลางปี 2562 พลเอกเฉลิมพลได้จากรองเสนาธิการทหารบกไปเป็นผู้ทรงคุณวุฒิพิเศษกองทัพบกและได้รับยศเป็นพลเอก ที่ย้ายจากรองเสนาธิการทหารบกไปเป็นผู้ทรงคุณวุฒินั้นเพื่อที่จะได้รับแต่งตั้งเป็นเสนาธิการทหารใน ตุลาคม 2562 จนกระทั่งในปี 2563 มีพระบรมราชโอการโปรดเกล้าโปรดกระม่อมให้พลเอกเฉลิมพลได้รับตำแหน่งเป็นผู้บัญชาการทหารสูงสุดคนที่ 35 ของไทย อีกทั้งพลเอกเฉลิมพลยังได้รับราชการพิเศษด้วยเช่นราชองครักษ์เวร, ตุลาการศาลทหารกรุงเทพ, นายทหารพิเศษประจำหน่วย กองพันทหารม้าที่ 27 รักษาพระองค์
ในปี พ.ศ. 2563 พลเอก เฉลิมพล ผู้บัญชาการทหารสูงสุด ได้รับแต่งตั้งให้เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง เนื่องจากสถานการณ์การแพร่ระบาดของโรคโควิด-19 และ ในวันที่ 5 พฤษภาคม​ พ.ศ. 2564​ ดำรงตำแหน่งกรรมการ ศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล
พ.ศ. 2565 - เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
โรงเรียนวัดมะทาย
โรงเรียนวัดมะทาย(สุมวิทยาฝ่ายราษฎร์)  (อักษรย่อ: ม.ท., M.T.) เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 มีนักเรียนประมาณ 153 คน มีสร้อยโรงเรียนว่า "สุมวิทยาฝ่ายราษฎร์" โดยเป็นโรงเรียนที่ประชาชนในอำเภอมะขามเป็นผู้ร่วมก่อตั้ง โดย คำว่า "สุม" เป็นนามของคหบดีชาวหนองอ้อที่ได้ร่วมเงินบริจาคสร้างอาคารเรียนหลังแรก ชื่อ นางสุม พลคิด คำว่า "ฝ่าย" เป็นนามของเจ้าอาวาสวัดมะทายในขณะนั้น ชื่อ หลวงพ่อฝ้าย (พระครูประสาทพัฒนกิจ) คำว่า "ราษฎร์" เป็นคำเรียกที่แสดงถึงความสามัคคีของประชนชนในอำเภอมะขามที่ร่วมกันก่อตั้งโรงเรียนขึ้น
โรงเรียนวัดมะทาย ก่อตั้งเมื่อวันที่ 1 มิถุนายน พ.ศ. 2479 โดย ขุนประศาสน์ ประสิทธิการ นายอำเภอมะขาม โดยมี นายวัง เขียวมรกต เป็นครูใหญ่คนแรก ปัจจุบันเปิดสอนระดับชั้นอนุบาล 2 ถึง ชั้นประถมศึกษาปีที่ 6
โรงเรียนวัดมะทายในปัจจุบัน.
โรงเรียนวัดมะทาย มีพื้นที่ประมาณ 9 ไร่ 3 งาน 15 ตารางวา ตั้งอยู่เลขที่ 1 หมู่ที่ 3 ตำบลปัถวี อำเภอมะขาม จังหวัดจันทบุรี เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 กระทรวงศึกษาธิการ เปิดสอนสองระดับคือ ระดับก่อนประถมศึกษา (อ.2-อ.3) และระดับประถมศึกษา (ป.1-ป.6) จำนวนชั้นเรียนละ 1 ห้องเรียน รวม 8 ห้องเรียน
ทำเนียบผู้บริหาร.
ตั้งแต่เริ่มก่อตั้ง จนถึงปัจจุบัน โรงเรียนวัดมะทาย มีผู้บริหาร 10 ท่าน
ข้อมูลโรงเรียนวัดมะทาย.
คำขวัญโรงเรียนวัดมะทาย.
คุณธรรมนำความรู้ สู่ความพอเพียง
ปรัชญาโรงเรียน.
คุณธรรมนำความรู้ พัฒนาสู่ความเป็นมนุษย์ที่สมบูรณ์
พุทธศาสนสุภาษิต.
"ปญฺญา โลกสฺมิ ปชฺโชโต" ปัญญาเป็นแสงสว่างในโลก
สีประจำโรงเรียนวัดมะทาย.
สีม่วงและสีขาว
ดอกไม้ประจำโรงเรียน.
ดอกพะยอม
อาณาบริเวณของโรงเรียนวัดมะทาย.
ประตูโรงเรียนมี 3 ประตู
กีฬาสี.
ชื่อคณะสีของโรงเรียนวัดมะทาย
การติดต่อโรงเรียน.
สามารถติดต่อโรงเรียนวัดมะทายได้ โดยทางโทรศัพท์เลขหมาย 0-3960-9969 หรือ 08-1147-7178
เดอะลาสต์เบลด 2
เดอะลาสต์เบลด 2  เป็นวิดีโอเกมที่พัฒนาและเผยแพร่โดยเอสเอ็นเคใน ค.ศ. 1998 โดยเป็นเกมต่อสู้ที่ใช้อาวุธเช่นเดียวกับ"เดอะลาสต์เบลด"ภาคก่อน ซึ่งเดิมออกสู่อาร์เคดผ่านระบบอาร์เคดนีโอจีโอ เอ็มวีเอส แม้ว่าจะมีการเปิดตัวสำหรับแพลตฟอร์มอื่น ๆ ตั้งแต่นั้นเป็นต้นมา
องค์ประกอบรูปแบบการเล่นยังคงเหมือนเดิมโดยมีการปรับเปลี่ยนเล็กน้อย โหมด "อีเอกซ์" ได้รับการเพิ่มเข้ามาในการเล่น ซึ่งเป็นการผสมผสานระหว่าง "ความเร็ว" และ "พลัง" โดยมีอารมณ์ที่น่ากลัวกว่าภาคก่อนผ่านการแนะนำเกม ตัวละครมีสีเข้มขึ้นเล็กน้อย และคัตซีนของเกมจะยาวขึ้นเพื่อเน้นความสำคัญของโครงเรื่อง ตัวละครไม่เท่าเทียมกันอีกต่อไป โดยมีความแตกต่างของจุดแข็งและจุดอ่อนมากกว่าแต่ก่อน
เกมนี้เกิดขึ้นหนึ่งปีหลังจากเหตุการณ์ในภาคแรก นานก่อนที่มนุษย์จะดำรงอยู่ ความตายไม่เป็นที่รู้จัก และเป็นแนวคิดที่ห่างไกลเช่นกัน เมื่อความตายมาสู่โลกเป็นครั้งแรก "ผู้ส่งสารจากแดนไกล" ได้ถือกำเนิดขึ้น เมื่อเวลาผ่านไป พิธีปิดผนึกได้ถูกจัดขึ้นเพื่อปิดผนึกความตายที่อยู่เบื้องหลังประตูนรก ในเวลานั้น โลกสองโลก อันได้แก่โลกใกล้และโลกไกลได้ถือกำเนิดขึ้น โดยเริ่มต้นประวัติศาสตร์แห่งชีวิตและความตาย ครึ่งปีผ่านไปหลังจากความบ้าคลั่งของซูซากุ และยมโลกยังคงเชื่อมโยงกันด้วยมหาทวาร โลกของเราถูกเรียกร้อง ตำนานเมื่อนานมาแล้วได้เล่าถึงการปิดผนึกขอบเขตระหว่างสองโลก พิธีปิดผนึกจำเป็นต้องกักขังวิญญาณของโลกที่อยู่ห่างไกลออกไป
มีการแนะนำตัวละครใหม่สามตัว ได้แก่:
เวอร์ชันบ้าน.
"เดอะลาสต์เบลด 2" มีให้สำหรับคอนโซลต่าง ๆ รวมถึงนีโอจีโอ เออีเอส และนีโอจีโอ ซีดี ของเอสเอ็นเค ซึ่งเวอร์ชันนีโอจีโอ ซีดี โหมดตอบคำถามพิเศษ, คัตซีนที่เปล่งเสียง และส่วนแกลเลอรีมีงานศิลปะจากเกม"ลาสต์เบลด"ทั้งสองภาค คุณสมบัติเพิ่มเติมเหล่านี้ส่วนใหญ่รวมอยู่ในพอร์ตดรีมแคสต์ในชื่อลาสต์เบลด 2: ฮาร์ตออฟเดอะซามูไร ซึ่งเปิดตัวใน ค.ศ. 2001 นอกจากนี้ เวอร์ชันนีโอจีโอ ซีดี และดรีมแคสต์ ได้เพิ่มตัวละครชื่อมูซาชิ อากัตสึกิ
ต่อมา "เดอะลาสต์เบลด 2" ได้รับการรวมเข้ากับ"ลาสต์เบลด"ภาคแรกสำหรับเกมรวมของเพลย์สเตชัน 2 ที่วางจำหน่ายในประเทศญี่ปุ่นเท่านั้น โดยเกมทั้งสองภาคเป็นเกมจำลองอาร์เคดที่สมบูรณ์แบบของเกมต้นฉบับ ส่วนที่งานเพลย์สเตชันเอกซ์พีเรียนซ์ 2015 บริษัทเอสเอ็นเค เพลย์มอร์ ได้ประกาศเวอร์ชันเพลย์สเตชัน 4 และเพลย์สเตชัน วิตา ของ"เดอะลาสต์เบลด 2" ที่พัฒนาโดยบริษัทโค้ดมิสทิกส์
ในประเทศญี่ปุ่น "เกมแมชชิน"ได้จัดอันดับ"เดอะลาสต์เบลด 2" ในฉบับวันที่ 15 ธันวาคม ค.ศ. 1998 ว่าเป็นเกมอาร์เคดที่ได้รับความนิยมสูงสุดอันดับสองในเวลานั้น จากข้อมูลของนิตยสาร"แฟมิซือ" ระบุว่าเกมนี้ในเวอร์ชันนีโอจีโอ ซีดี ขายได้กว่า 9,379 ชุดของสัปดาห์แรกในตลาด ส่วนเบลก ฟิชเชอร์ ได้วิจารณ์เกมเวอร์ชันดรีมแคสต์ให้แก่นิตยสาร"เนกซ์เจเนอเรชัน"โดยให้คะแนนสามดาวจากห้าดาวและระบุว่า "นักสู้ 2 มิติที่ไม่เหมือนใครสำหรับดรีมแคสต์ซึ่งเป็นการต้อนรับการหยุดพักจากการมีมากเกินไปของ"สตรีทไฟเตอร์"ที่เราเคยเห็นในสหรัฐ น่าเสียดายที่คุณต้องติดตามการนำเข้าเพื่อเล่น" และใน ค.ศ. 2012 เว็บไซต์"เกมส์เรดาร์+" ได้นับรวม"เดอะลาสต์เบลด 2" ไว้ในเกมต่อสู้คลาสสิกที่ไม่ค่อยมีใครรู้จักซึ่งสมควรได้รับการรีเมกแบบความละเอียดสูง โดยเรียกมันว่า "หนึ่งในเหล่านักสู้ที่งดงามที่สุด และลึกซึ้งที่สุดของนีโอจีโอ"
The Last Blade 2
ไวยกรณ์ภาษาฮังการี
การสร้างอาร์เอ็นเอ
วัดบ้านไร่เจริญผล
วัดบ้านไร่เจริญผล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 5 บ้านไร่ ตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร
วัดบ้านไร่เจริญผลเป็นวัดมอญ สร้างเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 เดิมมีเนื้อที่ 25 ไร่ เนื่องจากวัดนี้อยู่ติดกับคลองที่มีเรือเครื่องวิ่งผ่านไปมาเป็นประจำ จึงถูกคลื่นซัดเซาะที่ของวัดลงน้ำไปเสียเป็นจำนวนมาก ปัจจุบันมีเนื้อที่เหลือ 17 ไร่ 60 ตารางวา ทางทิศใต้จดคลองสนามชัย ทิศตะวันออกจดโรงเรียน ทิศตะวันตกจดคลองวัดบ้านไร่
อุโบสถกว้าง 5.50 เมตร ยาว 12.50 เมตร สร้างเมื่อ พ.ศ. 2485 เป็นอาคารเครื่องไม้หลังคาซ้อนชั้น 2 ชั้น หลังคามุงกระเบื้องซีเมนต์สีแดงใช้ปูนปั้นทับสันหลังคา ช่อฟ้าใบระกาปั้นปูนเป็นรูปหงส์ทาสีทอง มีประตูทางเข้าทั้งสองด้านด้านละ 2 ประตู ผนังอุโบสถไม้ทำเป็นช่องหน้าต่างด้านละ 5 ช่อง ทาสีขาว ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 42 นิ้ว ทำจากมรกตซึ่งเป็นศิลปะแบบมอญ นำมาจากประเทศพม่า
เจดีย์พระพุทธรัตนชยันตมหาเจดีย์สร้างขึ้นเมื่อปี พ.ศ. 2556 เป็นจดีย์ทรงมอญ สีเหลืองทองอร่าม จำลองจากเจดีย์ชเวดากองที่พม่า มีความกว้าง 29 เมตร สูง 29 เมตร ด้านในบรรจุพระบรมสารีริกธาตุ ส่วนบนของเจดีย์บรรจุหินหยกทั้ง 8 ที่นำมาจากพม่า
ศาลาการเปรียญกว้าง 15.50 เมตร ยาว 22 เมตร สร้างเมื่อ พ.ศ. 2512 หอสวดมนต์กว้าง 11 เมตร ยาว 24.75 เมตร สร้างเมื่อ พ.ศ. 2540 กุฏิสงฆ์จำนวน 8 หลัง เป็นอาคารครึ่งตึกครึ่งไม้ 8 หลัง ศาลาอเนกประสงค์กว้าง 12 เมตร ยาว 21.30 เมตร เป็นอาคารคอนกรีตเสริมเหล็ก ศาลาบำเพ็ญกุศลจำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง เจดีย์เก่า 2 องค์ อาคารเสนาสนะอื่น ๆ ได้แก่ หอระฆังและโรงครัว วัดยังมีเรือโบราณตั้งไว้ที่ด้านหลังของพระพุทธปฏิมากรหยกขาว
วัดดำรงรักษาประเพณีมอญ เช่น ในวันสงกรานต์ มีแห่หงส์ธงตะขาบ งานเทศกาลลอยกระทงของไทยซึ่งจะจัดเป็นประจำทุกปี วัดมีตลาดนัดในวันจันทร์ วันพฤหัสบดี และวันเสาร์
เฮลี สไตน์เฟลด์
เฮลี สไตน์เฟลด์ (; เกิด 11 ธันวาคม ค.ศ. 1996) เป็นนักแสดง, นักร้อง และนางแบบชาวอเมริกัน เธอได้รับรางวัลมากมายจากบทบาทที่ก้าวหน้าของเธอในบทบาท "Mattie Ross" ในภาพยนตร์ดราม่าตะวันตกเรื่อง "True Grit" (2010) ซึ่งเธอได้รับการเสนอชื่อเข้าชิงรางวัล BAFTA Award สาขานักแสดงนำหญิงยอดเยี่ยม รวมถึง Screen Actors Guild Award และรางวัลออสการ์สาขานักแสดงสมทบหญิงยอดเยี่ยม ทำให้เธอเป็นผู้เข้าชิงรางวัลประเภทนี้ที่อายุน้อยที่สุดอันดับเก้า
เฮลี สไตน์เฟลด์ ได้รับความโดดเด่นมากขึ้นจากบทบาทนำของเธอใน "Ender's Game" (2013), "Romeo &amp; Juliet" (2013), "Begin Again" (2013) และ "3 Days to Kill" (2014) นอกจากนี้เธอยังรับบทบาทเป็น Emily Junk ในซีรีส์ภาพยนตร์เรื่อง "Pitch Perfect" (2015–2017) และ Nadine Franklin ใน "The Edge of Seventeen" (2016) ซึ่งเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม ประเภทภาพยนตร์ตลกหรือละครเพลง ในปี ค.ศ. 2018 เฮลี สไตน์เฟลด์ได้รับบทนักแสดงนำ Gwen Stacy/Spider-Woman ในภาพยนตร์แอนิเมชั่น "Spider-Man: Into the Spider-Verse" และแสดงเป็น Charlie Watson ในภาพยนตร์แอ็คชั่น "Bumblebee" ซึ่งมีส่วนร่วมในการร้องเพลงประกอบภาพยนตร์อีกด้วย ตั้งแต่ปีค.ศ. 2019 เธอได้รับบท Emily Dickinson ในซีรีส์ตลก-ดราม่าเรื่อง "Dickinson" ของ Apple TV+ นอกจากนี้เธอจะรับบท Kate Bishop/Hawkeye ในซีรีส์ Disney+ จักรวาลภาพยนตร์มาร์เวล เรื่อง "Hawkeye"
เฮลี สไตน์เฟลด์สร้างความก้าวหน้าทางดนตรีหลังจากร้องเพลง "Flashlight" ในภาพยนตร์ซีรีส์เรื่อง "Pitch Perfect 2" (2015) หลังจากนั้นไม่นานเธอก็เซ็นสัญญากับค่ายเพลงรีพับลิคเรคเคิร์ดและปล่อยซิงเกิ้ลแรก "Love Myself" ตามมาด้วยละครโทรทัศน์เรื่องแรกของเธอ "Haiz" (2015) เธอได้ออกซิงเกิ้ลอัลบั้มซึ่งรวมถึงเพลง "Starving" ซึ่งเป็นผลงานร่วมกับนักร้องอีก 2 คน คือ เกรย์ และ เซดด์ ซึ่งครองอันดับที่ 12 ในชาร์ต Billboard Hot 100 และเพลง "Let Me Go" ซึ่งเป็นผลงานร่วมกับนักร้องอีก 3 คน คือ อเลสโซ่, ฟลอริดา จอร์เจีย ไลน์ และ วัตต์ ซึ่งขึ้นสูงสุดอันดับที่ 14 ในชาร์ต Mainstream Top 40 ในเดือนพฤษภาคม ค.ศ. 2020 และเธอยังได้เปิดตัวละครโทรทัศน์เรื่องที่สอง "Half Written Story" ซึ่งได้รับการสนับสนุนจากซิงเกิ้ล "Wrong Direction" และ "I Love You's"
เฮลี สไตน์เฟลด์ เกิดในย่านทาร์ซานา เมืองลอสแอนเจลิส รัฐแคลิฟอร์เนีย ประเทศสหรัฐอเมริกา เป็นลูกสาวคนเล็กของ เชรี โดมาซิน นักออกแบบตกแต่งภายใน กับ ปีเตอร์ สไตน์เฟลด์ ผู้ฝึกสอนฟิตเนสส่วนบุคคล เธอมีพี่ชายชื่อ กริฟฟิน สไตน์เฟลด์ และลุงของเธอเป็นครูฝึกฟิตเนสชื่อ เจค สไตน์เฟลด์ และหลานสาวของเธอคืออดีตนักแสดงเด็กชื่อ แลร์รี โดมาซิน ลูกพี่ลูกน้องคนแรกของมารดาเธอเป็นนักแสดงหญิงชื่อ ทรู โอไบรอัน ปรากฏตัวในโฆษณาทางโทรทัศน์เมื่อเฮลี สไตน์เฟลด์อายุแปดขวบ นอกจากนี้เขายังเป็นแรงบันดาลใจให้เธอลองเป็นนักแสดงอีกด้วย
พ่อของเฮลี สไตน์เฟลด์เป็นชาวยิว ส่วนแม่ของเธอนับถือศาสนาคริสต์เป็นลูกครึ่งฟิลิปปินส์ (จากเกาะปังเลา จังหวัดโบโฮล) และครึ่งเชื้อสายแอฟริกัน-อเมริกัน เฮลี สไตน์เฟลด์ ถูกเลี้ยงดูมาในเมืองอะกูราฮิลส์และย้ายมาอาศัยอยู่ที่เมืองเทาซันด์โอกส์ เธอได้เข้าศึกษาที่ Conejo Valley Unified School ในระดับชั้นประถมศึกษาและระดับชั้นมัธยมศึกษา ภายหลังเธอเริ่มเรียนโฮมสกูลตั้งแต่ปีค.ศ. 2008 จนสำเร็จการศึกษาระดับมัธยมปลายในเดือนมิถุนายน ค.ศ. 2015
ค.ศ. 2007–2014: การเริ่มต้นทำงาน.
เฮลี สไตนเฟลด์ เริ่มงานด้านการแสดงเมื่ออายุ 10 ขวบ เธอปรากฏตัวในภาพยนตร์สั้นหลายเรื่องรวมถึงการรับบท Talia Alden ที่ทำให้เธอได้รับรางวัลของฟ็อกซ์ เธอปรากฏตัวเป็นแขกรับเชิญทางโทรทัศน์และโฆษณาหลายชิ้น เฮลี สไตน์เฟลด์ได้รับเลือกให้รับบท Mattie Ross ในภาพยนตร์ "True Grit" เมื่อเธออายุ 13 ปี ภาพยนตร์เรื่องนี้ออกฉายในต่างประเทศในเดือนธันวาคม ค.ศ. 2010 นิตยสาร Richard Corliss of Time เรียกการแสดงของเธอว่า 'Her performance one of the Top 10 Movie Performances of 2010' และเขียนว่า "Delivers the orotund dialogue as if it were the easiest vernacular, stares down bad guys, wins hearts. That's a true gift" บทวิจารณ์จาก Roger Ebert , "Los Angeles Times" และ "Rolling Stone" ทำให้เฮลี สไตน์เฟลด์ได้รับการเสนอชื่อเข้าชิงในงานรางวัลออสการ์ครั้งที่ 83 ประเภทนักแสดงสมทบหญิงที่ดีที่สุดในเดือนพฤษภาคมปีค.ศ. 2011 ภายหลัง 5 เดือนจากการแสดงภาพยนตร์เรื่อง "True Grit" เธอได้รับเลือกให้เป็นพรีเซนเตอร์หน้าใหม่ของผลิตภัณฑ์เครื่องแต่งกายแบรนด์อิตาลี Miu Miu
ในปีค.ศ. 2011 เฮลี สไตน์เฟลด์ถูกวางตัวตอนอายุ 14 ให้มาทำการแสดงบทบาทจูเลียตในปีค.ศ. 2013 ภาพยนตร์เรื่อง "Romeo &amp; Juliet" เดิมบทบาทนี้ถูกวางไว้สำหรับนักแสดงหญิงอายุ 22 ปี แต่เนื่องจากมีความกังวลเกี่ยวกับภาพเปลือยในภาพยนตร์ ผู้กำกับจึงอธิบายว่าเมื่อเฮลี สไตน์เฟลด์ถูกคัดเลือกให้มารับบทนี้บทภาพยนตร์ก็ต้องเปลี่ยนไปเพื่อให้เหมาะสมกับวัย ภาพยนตร์เรื่องนี้จึงได้รับการฉายในเดือนตุลาคม ค.ศ. 2013 เมื่อได้รับคำวิจารณ์ที่ดีในสหรัฐอเมริกาและในระดับสากล เฮลี สไตน์เฟลด์ จึงได้รับบท Petra Arkanian ในภาพยนตร์เรื่อง "Ender's Game" เป็นภาพยนตร์ที่ดัดแปลงจากนิยายวิทยาศาสตร์-แอ็คชั่นผจญภัย ประพันธ์โดย ออร์สัน สก็อตการ์ด ซึ่งภาพยนตร์ออกฉายเมื่อวันที่ 1 พฤศจิกายน ค.ศ. 2013
เฮลี สไตน์เฟลด์ ได้รับบท Violet ซึ่งเป็นบทนักแสดงนำในภาพยนตร์โรแมนติก-ดราม่าเรื่อง "Begin Again" ภาพยนตร์เรื่องนี้ได้รับการเผยแพร่เฉพาะในสหรัฐอเมริกาเมื่อวันที่ 27 มิถุนายน ค.ศ. 2014 โดยทำรายได้ 134,064 ดอลลาร์ในช่วงสัปดาห์ที่เปิดตัว เผยแพร่ทั่วโลกในวันที่ 11 กรกฎาคม และได้รับการเผยแพร่อีกครั้งโดย The Weinstein Company ในวันที่ 29 สิงหาคม ค.ศ. 2014
บริษัทผลิตภาพยนตร์ของอเมริกา พาราเมาต์พิกเจอส์ ปิดข้อตกลงในปีค.ศ. 2011 สำหรับลิขสิทธิ์ที่จะทำภาพยนตร์โดยดัดแปลงจากนวนิยาย Forgotten ประพันธ์โดย Cat Patrick และประกาศว่าเธอจะร่วมถ่ายทำภาพยนตร์ที่ถนนลอนดอนในปีค.ศ. 2015
ในปีค.ศ. 2014 ได้มีข่าวประกาศให้เฮลี สไตน์เฟลด์รับบท Min Green ในภาพยนตร์เรื่อง "Why We Broke Up" ซึ่งดัดแปลงจากหนังสือโรแมนติก-คอมเมดีของนักเขียน Daniel Handler แต่ภาพยนตร์เรื่องนี้ยังไม่ได้เข้าสู่กระบวนการผลิตแต่อย่างใด
ค.ศ. 2015–2017: ภาพยนตร์เรื่อง "Pitch Perfect", "Haiz และ" "The Edge of Seventeen".
เฮลี สไตน์เฟลด์ถูกวางตัวให้รับบท Eliza ในภาพยนตร์เรื่อง "Ender's Game" แสดงร่วมกับ เอซา บัตเตอร์ฟีลด์ ซึ่งเป็นภาพยนตร์ที่ดัดแปลงจากภาพยนตร์เรื่อง "Ten Thousand Saints" เผยแพร่ในวันที่ 23 มกราคม ค.ศ. 2015 ที่งานเทศกาลภาพยนตร์ซันแดนซ์
ในปีค.ศ. 2015 เฮลี สไตน์เฟลด์ถูกวางตัวให้รับบทแสดงนำในภาพยนตร์เรื่อง "For the Dogs" แต่ถูกแทนที่ด้วยนักแสดงสาว เอมมา โรเบิตส์ และในฤดูใบไม้ผลิปีค.ศ. 2014 เฮลี สไตน์เฟลด์ได้พากย์เสียงของอันเนอ ฟรังค์ในนิทรรศการเกี่ยวกับฟรังค์ที่พิพิธภัณฑ์ Museum of Tolerance ในเดือนตุลาคมปีเดียวกันเธอได้รับบท Hadley ในภาพยนตร์เรื่อง "The Statistical Probability of Love at First Sight" ที่ดัดแปลงจากนวนิยายชื่อเดียวกันประพันธ์โดย Jennifer E. Smith นอกจากนี้เธอได้มีการประกาศในเดือนมกราคม ค.ศ. 2015 ให้มาแสดงภาพยนตร์ที่ดัดแปลงจากนวนิยายเรื่อง Carrie Pilby ที่ประพันธ์โดย Caren Lissner ในเดือนมีนาคมปีเดียวกันเธอยังเป็นหนึ่งในนักแสดงที่ให้เสียงพากย์ภาษาอังกฤษของภาพยนตร์การ์ตูนญี่ปุ่นเรื่อง "When Marnie Was There" โดยเธอรับบทพากย์เสียงของ Anna Sasaki ร่วมกับ เคียร์แนน ชิพกา ที่รับบทพากย์เสียง Marnie
นอกจากนี้เฮลี สไตน์เฟลด์ยังรับบท Trinity ในมิวสิกวิดีโอเพลง "Bad Blood" ของ เทย์เลอร์ สวิฟต์ ร้องร่วมกับ เคนดริก ลามาร์ ซึ่งมิวสิกวิดีโอได้ฉายในรอบปฐมทัศน์ที่งานประกาศรางวัลเพลง 2015 เมื่อวันที่ 17 พฤษภาคมค.ศ. 2015 และได้รับรางวัลรางวัล MTV Video Music Award for Video of the Year และเธอยังได้ร่วมแสดงในภาพยนตร์เรื่อง "Barely Lethal" กำกับโดย Kyle Newman และเข้าฉายเมื่อวันที่ 29 พฤษภาคม ค.ศ. 2015
ในปีค.ศ. 2015 เฮลี สไตน์เฟลด์ร่วมแสดงนำในภาพยนตร์เรื่อง "Pitch Perfect 2" ร่วมกับ แอนนา เคนดริก, เรเบล วิลสัน และเอลิซาเบท แบงส์ เธอได้แสดงการร้องเพลงให้ตัวแทนจากค่ายเพลงรีพับลิคเรคเคิร์ดในงานอีเวนต์ที่นิวยอร์กซิตี้และได้ตกลงเซ็นสัญญาให้เธอมาร่วมสังกัด และในเดือนพฤษภาคมค่ายเพลงรีพับลิคเรคเคิร์ดได้ประกาศบันทึกข้อตกลงและเฮลี สไตน์เฟลด์กำลังทำงานในการเปิดตัวในฐานะนักร้องครั้งแรกของเธอ
ในเดือนเมษายน ค.ศ. 2015 เฮลี สไตน์เฟลด์ได้รับบทนำในภาพยนตร์เรื่อง "Break My Heart 1000 Times" ซึ่งสร้างจากนวนิยาย YA ของ Daniel Waters กำกับโดย สก็อตต์ สเปียร์ ในเดือนกรกฎาคมปีเดียวกัน เฮลี สไตน์เฟลด์ และ ชอว์น เมนเดส ได้ปล่อยเพลงเวอร์ชันอะคูสติก "Stitches" ซึงเป็นเพลงในอัลบั้มของชอว์น เมนเดส ในเดือนต่อมาเธอได้เปิดตัวซิงเกิ้ล "Love Myself" เพลงนี้ได้รับความสนใจจากสื่อเนื่องจากข้อความที่ให้กำลังใจเช่นเดียวกับเนื้อเพลงที่มีการชี้นำทางเพศซึ่งทำให้สื่อต่างวิจารณ์เพลงว่า "ode to masturbation" นอกจากนี้เธอยังปล่อยเอ็กซ์เทนเดด เพลย์ "Haiz" (ชื่อเล่นที่แฟนคลับใช้) เผยแพร่ในเดือนพฤศจิกายน ค.ศ. 2015 "Haiz" อำนวยการสร้างโดย Mattman &amp; Robin และได้นักแต่งเพลง จูเลีย ไมเคิลส์ กับ จัสติน เทรนเตอร์ มาร่วมเขียนเนื้อเพลงให้ และได้รับความคิดเห็นที่หลากหลายจากนิตยสาร PopDust, New York และ Nylon ในเดือนกุมภาพันธ์ปี ค.ศ. 2016 เธอยังเปิดตัวเวอร์ชันใหม่ของเพลง "Rock Bottom" (แทนที่เวอร์ชันเดิม) และได้วงดนตรีอเมริกันพังก์ป๊อป ดีเอ็นซีอี มาร่วมร้องเพลงนี้ด้วย และเพลง "Starving" ของเธอยังได้รับการปล่อยออกมาในเดือนกรกฎาคม ค.ศ. 2016 เป็นเพลงที่ร่วมร้องกับเกรย์ และ เซดด์ ทำให้กลายเป็นเพลงของเธอที่ถูกพูดถึงมากที่สุดทั้งในอิตาลี, นิวซีแลนด์, สวีเดน, สหราชอาณาจักร, สหรัฐอเมริกา, ออสเตรเลีย และแคนาดา
เฮลี สไตน์เฟลด์ รับบทนำในภาพยนตร์เรื่อง "The Edge of Seventeen" ร่วมแสดงกับ วูดดี แฮร์เรลสัน, เบลก เจนเนอร์ และไครา เซดจ์วิค เขียนบทและกำกับภาพยนตร์โดย เคลลี ฟรีมอน เคร็ก ออกฉายเมื่อวันที่ 18 พฤศจิกายน ค.ศ. 2016 ซึ่งได้รับการวิจารณ์ในเชิงบวกและการแสดงของเฮลี สไตน์เฟลด์ได้รับการยกย่องจากนักวิจารณ์รวมถึงได้รับการเสนอชื่อเข้าชิงรางวัลลูกโลกทองคำ เธอเริ่มออกเดทกับดาราอินสตาแกรม คาเมรอน สโมลเลอร์ ในปีค.ศ. 2016 พวกเขาเปิดตัวต่อสาธารณะในฐานะคู่รักที่งานเทศกาลลูกโลกทองคำเมื่อต้นปีค.ศ. 2017 แต่เลิกกันในเดือนพฤศจิกายนปีเดียวกัน
เฮลี สไตน์เฟลด์รับบท Emily Junk ในภาพยนตร์เรื่อง "Pitch Perfect 3" (2017) เธอปล่อยสองซิงเกิ้ลในปีค.ศ. 2017 เพลง "Most Girls" ในเดือนเมษายนซึ่งครองอันดับที่ 58 ในชาร์ต Billboard Hot 100 ในสหรัฐอเมริกา และเพลง "Let Me Go" ในเดือนกันยายนซึ่งเป็นผลงานร่วมกับโปรดิวเซอร์ชาวสวีเดน อเลสโซ่ และได้ ฟลอริดาจอร์เจียไลน์ มาร่วมร้อง โดย แอนดรูว์ วัตต์ เป็นผู้แต่งเนื้อเพลง เพลงนี้ขึ้นถึงอันดับที่ 14 ในชาร์ต Mainstream Top 40 เธอเริ่มคบกับไนออล ฮอแรนนักร้องชาวไอริชในเดือนธันวาคม ค.ศ. 2017 แต่ทั้งสองได้เลิกกันหลังจากนั้นหนึ่งปีในเดือนธันวาคม ค.ศ. 2018
ค.ศ. 2018–ปัจจุบัน: "Bumblebee", "Dickinson" and "Half Written Story".
เมื่อวันที่ 12 มกราคม ค.ศ. 2018 เธอได้ปล่อยเพลง "Capital Letters" ซึ่งเป็นเพลงประกอบภาพยนตร์เรื่อง "Fifty Shades Freed" ในเดือนมีนาคม ค.ศ. 2018
เฮลี สไตน์เฟลด์เปิดเผยว่าเธอกำลัง "wrapping up" งานในสตูดิโออัลบั้มเดบิวต์ของเธอ และเธอได้ขึ้นแสดงที่งาน Indonesian Choice Awards ในจาการ์ตา ที่ประเทศอินโดนีเซีย จากนั้นเธอได้แสดงเพลง "Color" ร่วมกับ MNEK ในวันที่ 1 มิถุนายนอีกด้วย
ในเดือนกันยายน ค.ศ. 2018 เธอได้ร่วมแสดงมิวสิกวีดีโอของแร็ปเปอร์โลจิกในเพลง "Ordinary Day" นอกจากนี้เธอยังเป็นพิธีกรและได้แสดงในงานเทศกาล MTV Europe Music Awards 2018 ที่เมืองบิลเบา ประเทศสเปนในเดือนพฤศจิกายน ค.ศ. 2018 ในช่วงปลายปีเธอได้ร่วมแสดงนำในภาพยนตร์ภาคแยกของ "ทรานส์ฟอร์มเมอร์ส" ในภาค "Bumblebee" และให้เสียงพากย์ของ Gwen Stacy (Spider-Woman) ตัวละครในภาพยนตร์อะนิเมชั่นที่ได้รับรางวัลออสการ์เรื่อง "Spider-Man: Into the Spider-Verse" และในวันที่ 2 พฤศจิกายนเธอได้ปล่อยเพลง "Back to Life" ซึ่งเป็นเพลงประกอบภาพยนตร์เรื่อง "Transformers :" "Bumblebee"
ในเดือนมกราคม ค.ศ. 2019 เธอได้แสดงเพลง "Woke Up Late" ของ Drax Project ในเดือนสิงหาคมปีเดียวกันเธอได้แสดงมิวสิกวิดีโอของ เบนนี บลังโก และ จูซ เวิลด์ ในเพลง "Graduation" พร้อมด้วยนักแสดงและนักร้อง จัสติส สมิธ, โดฟ คาเมรอน, โทนี เรฟโวโลรี, เพย์ตัน ลิสต์ และ เบรน นอกจากนี้เธอยังปรากฏตัวเป็นหนึ่งในแองเจิลที่ได้รับการคัดเลือกในปี ค.ศ. 2019 ในภาพยนตร์เรื่องนางฟ้าชาร์ลีอีกด้วย เฮลี สไตน์เฟลด์ได้รับคัดเลือกให้รับบท Emily Dickinson ในภาพยนตร์ย้อนยุคของ Apple TV + เรื่อง "Dickinson" ซึ่งออกอากาศใน 1 พฤศจิกายน ค.ศ. 2019
เฮลี สไตน์เฟลด์ได้ปล่อยเพลงออกมา 2 เพลงด้วยกันในปี ค.ศ. 2020 คือเพลง "Wrong Direction" และ "I Love You's" ซึ่งเป็นเพลงที่อยู่ในเอ็กซ์เทนเดด เพลย์ "Half Written Story" ของเธอซึ่งวางจำหน่ายในวันที่ 8 พฤษภาคม ค.ศ. 2020 ในช่วงฤดูร้อนของปี และในเดือนธันวาคมปีค.ศ. 2020 เธอยังถูกวางตัวให้มารับบท Hawkeye (Kate Bishop) ในภาพยนตร์เรื่อง "Marvel Cinematic Universe: Hawkeye" ซึ่งออกฉายผ่านทาง Disney+
วัดปัจจันตาราม (จังหวัดสมุทรสาคร)
วัดปัจจันตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านสุนัขหอน ตำบลนาโคก อำเภอเมืองสมุทรสาคร จังหวัดสมุทรสาคร วัดมีเนื้อที่ 10 ไร่ 3 งาน 15 ตารางวา อาณาเขตทิศเหนือ จดคลองสุนัขหอน
วัดปัจจันตารามตั้งเมื่อ พ.ศ. 2460 สร้างโดยชาวรามัญร่วมกับคนไทย ตั้งชื่อวัดว่า วัดพรมแดน เพราะอยู่ระหว่างเขตแดนจังหวัดสมุทรสาครและจังหวัดสมุทรสงคราม และมีอีกชื่อว่า วัดสุนัขหอน ตามชื่อคลองหน้าวัดซึ่งเป็นคลองเก่าตั้งแต่สมัยกรุงรัตนโกสินทร์ วัดได้รับพระราชทานวิสุงคามสีมาเมื่อวันที่ 10 มกราคม พ.ศ. 2492 เขตวิสุงคามสีมากว้าง 20 เมตร ยาว 40 เมตร เมื่อปี พ.ศ. 2494 ในสมัยท่านเจ้าคุณสุนทรคุณากร ได้เปลี่ยนชื่อมาเป็น "วัดปัจจันตาราม" ซึ่งมีความหมายว่า "วัดชายแดน"
ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 และศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2533
อาคารเสนาสนะส่วนใหญ่เป็นอาคารสมัยใหม่ที่มีการก่อสร้างเมื่อไม่นานมานี้
อุโบสถกว้าง 4.5 เมตร ยาว 12 เมตร สร้างเมื่อ พ.ศ. 2493 เป็นไม้ทั้งหลัง ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 29 นิ้ว สูง 39 นิ้ว ศิลปะแบบสุโขทัย วิหารหลวงพ่อพุทธศิลาแดง (หลวงพ่อแดง) เป็นอาคารทรงไทยจัตุรมุข ประดิษฐานพระพุทธรูปศิลาสีแดง มีประวัติความเป็นมาว่า สร้างมาจากหินศิลาสีแดง สร้างสมัยอยุธยาตอนกลาง อายุราว 400–500 ปี ชาวอยุธยานำมาถวายเพื่อเป็นพระประธานในอุโบสถ ศาลาการเปรียญกว้าง 14 เมตร ยาว 28 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก
กระบี่เพชฌฆาตไร้เงา
กระบี่เพชฌฆาตไร้เงา ( ; literally "Spare From The Blade") เป็นละครโทรทัศน์แนวอิงประวัติศาสตร์ผสมกำลังภายในสัญาติฮ่องกง ผลิตโดย TVB โดยก่าวถึงเรื่องราวในสมัย จักรพรรดิเฉิงฮว่า ฮ่องเต้แห่ง ราชวงศ์หมิง
เรื่องนี้ได้เริ่มต้นถ่ายทำตั้งเดือนมกราคม ถึงเดือนเทษายน ปี 2015 บนสถานที่ทั้งหมดในฮ่องกง เรื่องนี้ออกอากาศวันแรกในวันที่ 7 ธันวาคม 2015 ทางช่อง TVB Jade รวมทั้งสิ้น 26 ตอน โดยออกอากาศตอนจบในวันที่ 10 มกราคม 2016 "กระบี่เพชฌฆาตไร้เงา" ได้รับคำวิจารณ์ในเชิงบวกระหว่างการออกอากาศ
เยี่ยฉางลี่ เป็นเพชฌฆาตฆ่านักโทษตายนับไม่ถ้วน ต้องการปกป้องหล่วนซู่ซิน ฮูหยินของผู้มีพระคุณคลอดลูกอย่างราบรื่น พาตัวซู่ซินไปฝากไว้ที่บ้านของฮัวเหล่ยหง ผู้เป็นหมอตำแยที่มีชื่อเสียงในเมืองหลวง จึงเป็นจุดกำเนิดคดีฆาตกรรมลี้ลับ
แททีอานา มัสลานี
แททีอานา แกเบรียล มัสลานี (; เกิด 22 กันยายน พ.ศ. 2528) เป็นนักแสดงหญิงชาวแคนาดา เธอมีชื่อเสียงในการรับบทเป็นตัวละครหลายตัวในซีรีส์ทางโทรทัศน์แนววิทยาศาสตร์เขย่าขวัญเรื่อง Orphan Black (2013–2017) ซึ่งได้รับรางวัล Primetime Emmy Award (2016), TCA Award (2013), Critics 'Choice Awards 2 ครั้ง (2013 และ 2014 ) และรางวัล Canadian Screen 5 รางวัล (2014–18) มัสลานีเป็นชาวแคนาดาคนแรกที่ได้รับรางวัลเอ็มมี่ในประเภทดราม่าที่สำคัญจากการแสดงในซีรีส์ของแคนาดา
มัสลานียังปรากฏตัวในซีรีส์โทรทัศน์ เช่น Heartland (2008–2010), The Nativity (2010), Being Erica (2009–2011) และ Perry Mason (2020) ในปี พ.ศ. 2556 เธอได้รับรางวัล ACTRA Award จากบทบาทนำในภาพยนตร์เรื่อง Picture Day และรางวัล Phillip Borsos Award จากการแสดงในภาพยนตร์เรื่อง Cas and Dylan ภาพยนตร์ที่มีชื่อเสียงอื่น ๆ ของเธอ ได้แก่ Diary of the Dead (2007), Eastern Promises (2007), The Vow (2012), Woman in Gold (2015), Stronger (2017) และ Destroyer (2018) สำหรับการแสดงในละครโรแมนติกเรื่อง The Other Half (2016) เธอได้รับรางวัลสาขานักแสดงนำหญิงยอดเยี่ยมของแคนาดา
มอร์ทัลคอมแบท (วิดีโอเกม)
เจฟฟรีย์ ไรต์
เจฟฟรีย์ ไรต์ (; เกิด 7 ธันวาคม พ.ศ. 2508 เป็นนักแสดงชาวอเมริกัน เขาเป็นที่รู้จักกันดีจากการได้รับรางวัล Tony, ลูกโลกทองคำ และรางวัลเอ็มมี ในฐานะผู้ชนะในบท เบลีซ ในละครบรอดเวย์ Angels in America และการดัดแปลงมินิซีรีส์ของ HBO นอกจากนี้เขายังได้แสดงเป็น Jean-Michel Basquiat ใน Basquiat, Felix Leiter ในภาพยนตร์ James Bond เรื่อง Casino Royale, Quantum of Solace และ No Time to Die, Valentin Narcisse ในซีรีส์ HBO เรื่อง Boardwalk Empire และ Beetee ในภาพยนตร์ The Hunger Games ตั้งแต่ปี พ.ศ. 2559 ไรต์ได้แสดงเป็น เบอร์นาร์ด โลว์ และอาร์โนลด์ เวเบอร์ ในซีรีส์ HBO Westworld ไรต์จะรับบทผู้บัญชาการเจมส์ "จิม" กอร์ดอน ในภาพยนตร์ซูเปอร์ฮีโร่เรื่อง The Batman (2022) โดย Matt Reeves
วัดท่าตอน